
1. Asjaolud ja menetlemise käik
Haljastus on vahend, millel on positiivne mõju looduskeskkonnale ja mis muudab linnaruumi meeldivaks. Narva linna haljastuse arengukava 2009-2013 on ammu kehtetu. Linnas esineb haljastusega seotud probleeme, nt rohealade hulga vähenemine, olemasolevate rohealade vähene mitmekesisus, vananenud ja ilmastikutundlik kõrghaljastus jms. Kehtivad linna arengu dokumendid ei käsitle haljastust piisavalt ning puudub rohestamise kava. Seega on vajalik haljastuse arengukava koostamine. 

Lähtudes Narva linna arengukava 2035 strateegilisest eesmärgist, on Narva rohelist eluviisi toetav linn, mille valdkondliku eesmärgina on kaitstud linna loodusväärtused. Eesmärkide saavutamise meetmete hulka kuulub linna oluliste loodusobjektide ja rohealade säilitamine ning parendamine ja linna rohestamise programmi väljatöötamine ja rakendamine.

Kliima ja energiaarengukavas 2035 oli tehtud soovitus lisaks üksikute tiheda haljastusega parkidele rajada juurde hajusat rohevõrgustikku ja arendada linnahaljastust, mis paremini aitavad kaasa üldjuhul tugevate tuulte, keskkonnakaitse, müra vähendamise ning kuumasaarte tekke leevendamisel.

Seoses sellega, et linnal puudub kehtiv valdkondlik arengukava ja linn peab täitma Narva linna arengukavas 2035 ning kliima- ja energiaarengukavas 2035 seatud eesmärke, tekkis vajadus haljastuse olukorda ja seisundit analüüsiva ning pikemaajalisi ja lühiajalisi tegevusi ja arengusuundi sisaldava dokumendi ehk arengukava järele, mille põhieesmärgiks on linnaruumi, eelkõige selle haljastuse stabiilse, süsteemse ja jätkusuutliku arengu tagamine ning seeläbi elanikele kvaliteetse elukeskkonna kindlustamine.
Narva linna haljastuse arengukava annab suunised valdkonna kompleksseks arenguks, näitab ära olemasolevad puudused ja pakub välja võimalikud lahendused.
Arengukava koostatakse koostöös Tallinna Strateegiakeskuse ja Tallinna Kommunaal- ja Keskkonnaameti spetsialistidega ning kaasatakse valdkondlikke väliseksperte Tallinna ja Narva linna koostöö raames. Toimub Tallinna ja Narva vaheline koostöö kogemuste ja parimate jätkusuutlike ja innovatiivsete praktikate väljatöötamisel ja rakendamisel, kaasates erineva tasandi ja tausta spetsialiste, kes saaksid panustada kestlikkuse valitsemise ja selle raames rohepöörde eesmärkide saavutamisesse. Tallinn on 2023. aastal Euroopa roheline pealinn ja asunud lipuprojektina koostama kestlikkuse valitsemise raamistikku linnadele kestliku arengu eesmärkide elluviimiseks ning töötab välja seda toetava protsesside ja suhete süsteemi koostöös rahvusvaheliste konsultantide ja partnerlinnadega.
2. Õiguslikud alused
2.1 Kohaliku omavalitsuse korralduse seaduse § 37 lõike 3 punkti 2 kohaselt võib linn koostada täiendava arengukava mõne tegevusvaldkonna arendamiseks.

2.2 Narva Linnavolikogu 21.01.2021. a määrusega nr 2 kehtestatud „Narva linna arengudokumentide menetlemise korra” § 13 lõike 1 kohaselt Narva valdkonnapõhise arengukava koostamine algatatakse linnavolikogu otsuse alusel ning toimub vastavalt linnavolikogu poolt kehtestatud lähteülesandele.

3. Otsus
3.1 Algatada Narva linna haljastuse arengukava aastateks 2024-2035 koostamine ja kinnitada lähteülesanne vastavalt lisale.

3.2 Määrata Narva Linnavalitsuse Linnamajandusamet vastutavaks Narva linna haljastuse arengukava aastateks 2024-2035 koostamise eest.
4. Rakendussätted

4.1
Käesolev otsus jõustub seaduses ettenähtud korras
4.2
Narva Linnavolikogu kantseleil teha otsus teatavaks Narva Linnavalitsusele ja Narva Linnavalitsuse Linnamajandusametile.
4.3
Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

